# Eurovision laulukilpailu 2024

| Eurovision laulukilpailu 2024 *”United by Music” (”Musiikin yhdistämä”)* |
| --- |
|  |
|  |
| Päivämäärät |
| 1. semifinaali | 7. toukokuuta 2024 |
| 2. semifinaali | 9. toukokuuta 2024 |
| Finaali | 11. toukokuuta 2024 |
| Isäntä |
| Tapahtumapaikka | Malmö Arena, Malmö, Ruotsi |
| Juontaja(t) | Petra Mede Malin Åkerman |
| Isäntämaan toimittaja | SVT |
| Avajaisnumero | **Semifinaali 1:** ”Fuego”: Eléni Fouréira ”Popular”: Eric Saade ”SloMo”: Chanel **Semifinaali 2:** ”Tattoo”: Petra Mede ja Malin Åkerman **Finaali:** ”Hooked on a Feeling”: Björn Skifs Lippuparaati tunnettujen ruotsalaisten kappaleiden tahtiin |
| Väliaikanumero | **Semifinaali 1:** ”Euphoria”: Johnny Logan ”Who's Laughing Now”, ”Kite” ja ”Honey Boy”: Benjamin Ingrosso **Semifinaali 2:** ”My Number One”: Élena Paparízou ”Take Me to Your Heaven”: Charlotte Perrelli ”Everyway That I Can”: Sertab Erener ”We Just Love Eurovision Too Much”: Petra Mede, Charlotte Perrelli, Sarah Dawn Finer (Lynda Woodruff) ”Cha cha cha”: Käärijä ”Diggi-loo diggi-ley”: Herreys **Finaali:** ”Crying at the Discoteque”: Alcazar Abba ”Waterloo”: Carola, Charlotte Perrelli ja Conchita Wurst ”Forever” ja ”Tattoo”: Loreen |
| Osallistujat |
| Osallistujien määrä | 37 |
| Palaavat maat |  Luxemburg |
| Vetäytyvät maat |  Romania |
| Äänestys |
| Voittaja |  Sveitsi ”The Code” |
| Nolla pistettä saaneet |  Yhdistynyt kuningaskunta (yleisöäänet) |
| Osallistujakartta |
|  |
|   Maat, jotka pääsivät finaaliin vuonna 2024   Maat, jotka eivät päässeet finaaliin vuonna 2024   Maat, jotka diskattiin vuonna 2024   Maat, jotka olivat osallistuneet ennen, mutta eivät osallistuneet vuonna 2024
 |
| Eurovision laulukilpailu · Teemasivu |
|
◄ 2023  2025 ►
 |
| Infobox OK |

**Eurovision laulukilpailu 2024** oli 68. Eurovision laulukilpailu. Kilpailu järjestettiin Malmössä, Ruotsissa, Loreenin voitettua vuoden vuoden 2023 kilpailun kappaleella ”Tattoo”. Kilpailun semifinaalit järjestettiin 7. ja 9. toukokuuta ja finaali 11. toukokuuta 2024. Euroviisut järjestettiin Ruotsissa seitsemättä kertaa ja Malmössä kolmannen kerran: aiemmin kilpailu on järjestetty Tukholmassa vuosina 1975, 2000 ja 2016, Göteborgissa vuonna 1985 sekä Malmössä vuosina 1992 ja 2013.

Kilpailun voitti Sveitsiä edustanut Nemo kappaleellaan ”The Code”. Nemo sai eniten ääniä tuomareilta, mutta jäi yleisöääniltään yli sata pistettä jälkeen toiseksi tulleesta Kroatian Baby Lasagnasta. Kolmanneksi sijoittuivat Ukrainaa edustaneet Alyona Alyona ja Jerry Heil kappaleellaan ”Teresa & Maria”. Kyseessä oli Sveitsin kolmas viisuvoitto; aiemmat voitot olivat vuosilta 1956 ja 1988.

Kilpailuun osallistui 37 maata. Luxemburg palasi kilpailuun yli 30 vuoden tauon jälkeen, maan osallistuttua viimeksi euroviisuihin vuonna 1993. Romania puolestaan vetäytyi, sillä Euroviisuja Romaniassa esittävän tv-yhtiön TVR:n budjettiesitys hylättiin.

## Tapahtumapaikan valinta

Kilpailun järjestyspaikka Malmö Arena.
Vuoden 2024 kilpailu järjestettiin Ruotsissa Loreenin voitettua edellisvuoden kilpailun. Kyseessä oli seitsemäs kerta, kun Ruotsissa on järjestetty Eurovision laulukilpailu. Aiemmin maa oli isännöinyt Euroviisuja vuosina 1975, 1985, 1992, 2000, 2013 ja 2016.

Eskilstuna
Malmö
Örnsköldsvik
Tukholma
Jönköping
Partille
Sandviken
Göteborg
Isäntäkaupunki on merkitty sinisellä. Ehdokaskaupungit vihreällä ja karsiutuneet kaupungit punaisella.
Loreenin voiton jälkeen Ruotsin kolme suurinta kaupunkia Tukholma, Göteborg ja Malmö ilmaisivat kiinnostuksensa isännöidä vuoden 2024 kilpailun. Myös pienemmät kaupungit Eskilstuna, Jönköping, Örnsköldsvik, ja Sandviken ilmaisivat halunsa järjestää Euroviisut.

Ruotsin yleisradioyhtiö SVT ilmoitti, että kiinnostuneiden kaupunkien tuli jättää virallinen hakemus kilpailun järjestämisestä 12. kesäkuuta 2023 mennessä. Tukholma ja Göteborg ilmoittivat tarjouksistaan 7. ja 10. kesäkuuta, Malmö ja Örnsköldsvik 13. kesäkuuta. Vähän ennen hakuajan päättymistä SVT paljasti saaneensa useita tarjouksia, ja lisäsi myöhemmin, että ne olivat peräisin kyseisestä neljästä kaupungista. Ennen ilmoitusta Sandviken ja Jönköping olivat jo jättäytyneet pois valinnasta. 7. heinäkuuta 2023 SVT ja Euroopan yleisradiounioni EBU ilmoittivat Malmön isäntäkaupungiksi.

Kilpailun tapahtumapaikkana toimi Malmö Arena, jonne mahtuu 15 500 katsojaa. Areenalla järjestettiin myös vuoden 2013 Eurovision laulukilpailu.

**Selite**:
 †  Isäntäkaupunki  ‡   Ehdokaskaupungit

| Kaupunki | Areena | Kapasiteetti | Muuta |
| --- | --- | --- | --- |
| Eskilstuna | Stiga Sports Arena | 5 000 | Areenalla järjestettiin vuoden 2020 Melodifestivalenin *Toinen mahdollisuus* -karsinta. |
| Göteborg ‡ | Scandinavium | 14 000 | Areenalla järjestettiin Eurovision laulukilpailu 1985. |
| Jönköping | Husqvarna Garden | 7 000 | Areenalla järjestettiin vuoden 2007 Melodifestivalenin osakilpailu. |
| **Malmö** † | **Malmö Arena** | 15 500 | Areenalla järjestettiin Eurovision laulukilpailu 2013. |
| Partille | Partille Arena | 5 500 | Areenalla järjestettiin Eurovision Choir 2019. |
| Sandviken | Göransson Arena | 10 000 | Areenalla järjestettiin vuoden 2010 Melodifestivalenin osakilpailu. |
| Tukholma ‡ | Friends Arena | 65 000 | Melodifestivalenin finaalin tapahtumapaikka vuodesta 2013 lähtien. |
| Stockholmsarenan | 45 000 | — |
| Örnsköldsvik ‡ | Hägglunds Arena | 9 800 | Areenalla on järjestetty Melodifestivalenin osakilpailuja. |

## Tuotanto

Malmö Arenan ulkopuoli vuoden 2024 Euroviisujen aikana.
Vuoden 2025 Eurovision laulukilpailun tuotti SVT.

Tuotantotiimin ensimmäiset ydinjäsenet julkistettiin 14. kesäkuuta ja loput tuotantotiimin jäsenet 11. syyskuuta 2023. Ebba Adielsson toimi johtavana tuottajana, Christel Tholse Willers oli johtavan tuottajan varamies, Tobias Åberg toimi tuotannosta vastaavana johtajana, Johan Bernhagen johtavana linjatuottajana, Christer Björkman kilpailun tuottajana ja Per Blankens televisiotuottajana. Lisäksi tuotantohenkilökuntaan kuuluivat tuotantopäällikkö David Wessén, lakiasioiden päällikkö Mats Lindgren, mediapäällikkö Madeleine Sinding-Larsen ja toimitusjohtajan assistentti Linnea Lopez.

Edward af Sillén ja Daniel Réhn vastasivat suorien lähetysten juonto-osien käsikirjoituksesta sekä avajais- ja väliaikaesitysten suunnittelusta. Osa vuoden 2024 tuotantotiimistä oli aiemmin työskennellyt tuotannon parissa jo vuosina 2000, 2013 ja 2016, kun Euroviisut edellisen kerran järjestettiin Ruotsissa.

Malmön kunta tuki kilpailun budjettia 30 miljoonan kruunun (n. 2,5 miljoonaa euroa) rahoituksella.

### Televisiointi

Euroviisujen kolmea lähetystä seurasi kansainvälisesti yli 163 miljoonaa ihmistä. Ruotsissa katsojia oli 2,3 miljoonaa. Voittajamaassa Sveitsissä kilpailua seurasi 723 000 katsojaa. Eniten Euroviisuja katsottiin Saksassa, missä yllettiin 8,1 miljoonan katsojalukuun. Yhdistyneessä Kuningaskunnassa kilpailua seurasi 7,7 miljoonaa henkilöä.

Aihetunnisteen *#Eurovision2024* sisältäneitä videoita katsottiin Tiktokissa yhteensä 6,5 miljardia kertaa. Tapahtumaviikon aikana 7,3 miljoonaa katsojaa seurasi kilpailua Eurovision laulukilpailun viralliselta Youtube-kanavalta joko suorana tai uusintana.

Suomessa finaalia seurasi noin 1,2 miljoonaa katsojaa. Suomessa tv-lähetyksen suomenkielisenä kommentaattorina toimi Mikko Silvennoinen. Ruotsiksi kommentoivat Eva Frantz ja Johan Lindroos sekä venäjäksi Levan Tvaltvadze. Inarinsaameksi kommentoi Heli Huovinen ja pohjoissaameksi Aslak Paltto. Ruotsin yleisradioyhtiö SVT lähetti Suomen saamenkielisen lähetyksen *SVT Playn* kautta. Radio Suomen radiolähetyksen kommentaattoreina toimivat Toni Laaksonen ja Sanna Pirkkalainen.

## Formaatti

*Pääartikkeli: Eurovision laulukilpailu*
### Uudistukset

#### Automaattisesti finaaliin pääsevien esitykset

EBU ilmoitti 11. maaliskuuta 2024 Eurovision laulukilpailun uudistuksista, jotka otettaisiin käyttöön vuoden 2024 kilpailussa sekä tulevina vuosina. Aiempina vuosina semifinaaleissa näytettiin vain katkelma automaattisesti finaaliin etenevien maiden eli Euroviisujen viiden suurimman rahoittajamaan; Espanjan, Italian, Ranskan, Saksan ja Yhdistyneiden kuningaskuntien. sekä isäntämaan (Ruotsin) esityksistä. Vuodesta 2024 eteenpäin kyseisessä semifinaalissa äänestävät automaattiset finaalimaat esittävät esityksensä kokonaisuudessaan suorassa lähetyksessä. Näin ollen taataan kilpailun reiluus, eivätkä katsojat näe automaattisten finaalimaiden esityksiä ensimmäistä kertaa vasta finaalissa. Ensimmäisessä semifinaalissa esiintyivät vuonna 2024 semifinalistien lisäksi siis Iso-Britannia, Ruotsi ja Saksa ja toisessa semifinaalissa Espanja, Italia ja Ranska.

#### Äänestysjärjestelmän muutos

Myös äänestysjärjestelmään tehtiin muutoksia. Aiemmin äänestys alkoi vasta, kun viimeinen esiintyjä oli esittänyt esityksensä loppuun, mutta vuodesta 2024 eteenpäin äänestys avataan jo ennen kuin ensimmäinen esiintyjä aloittaa esityksensä. Muutoksen myötä katsojat voivat äänestää haluamaansa esiintyjää jo esityksen aikana ja ennen kuin kaikki artistit ovat esiintyneet. Edellä mainittu muutos koskee kuitenkin vain finaalia. Lisäksi äänestäjille kilapilun osallistujamaiden ulkopuolisista maista annetaan 24 tuntia aikaa äänestää haluamaansa artistia. Internetin välityksellä toteutettava äänestys osallistujamaiden ulkopuolisille maille avataan semifinaaleja ja finaalia edeltävinä päivinä ja pysyy auki aina esitysten alkuun asti.

#### Esiintymispaikan valinta muutos

Isäntämaa Ruotsin Yleisradioyhtiö STV ilmoitti, että kaikki maat, jotka etenevät finaaliin semifinaaleista tai kuuluvat suurten rahoittajamaiden joukkoon, saavat arpoa lapun, jonka perusteella määritetään maan esiintymispaikka finaaliin. Laput olivat ”ensimmäinen puolisko (esiintymisnumerot 1–13)”, ”toinen puolisko (14–26, tai 14–25, mikäli isäntämaa on suuri rahoittajamaa)” tai ”tuottajien valinta”. ”Tuottajien valinta” -lapun nostaessaan maan esiintymispaikan valitsisi kilpailun tuottajat. Tämä uudistus merkitsee sitä, että kuusi jatkoon edennyttä maata voivat sattumanvaraisesti valita ensimmäisen puoliskon, toiset kuusi toisen puoliskon ja loput kolmetoista ”tuottajien valinnan”.

Vuoden 2024 isäntämaa Ruotsille arvottiin 11. maaliskuuta 1. esiintymisvuoro finaaliin.

### Graafinen ilme

EBU ilmoitti 14. marraskuuta 2023, että edellisen vuoden kilpailun tunnuslause, ”United by Music” (suom. *Musiikin yhdistämä*), säilytetään myös tuleville vuosille.

|  |  |  |
| --- | --- | --- |
| ” | Eurovision laulukilpailu on enemmän kuin pelkkä laulukilpailu; se on juhla musiikin voimasta tuoda ihmiset yhteen ympäri maailmaa. Yli 20 vuoden erilaisten iskulauseuden käytön jälkeen tunnemme löytäneemme sellaisen (”United by Music”), joka todella kiteyttää brändimme. | ” |
| **– Martin Österdahl, Euroviisujen virallinen valvoja.**  |

14. joulukuuta 2023 kilpailun virallinen logo julkistettiin. Logon lineaariset värit saivat inspiraationsa revontulien ja äänen taajuuskorjainten pystysuuntaisista viivoista.

### Juontajat

|  |  |  |
| --- | --- | --- |
| ” | Kuvittele, että saisit jälleen mahdollisuuden isännöidä Euroviisuja! Se on niin uskomaton kunnia. Isännöityäni sen ensin yksin ja sitten yhdessä ihastuttavan Måns Zelmerlöwin kanssa. Odotan nyt todella innolla työskentelyä Malinin kanssa. | ” |
| **– Petra Mede.**  |

Vuoden 2024 kilpailun juontajat:
Petra Mede ja Malin Åkerman.
Vuoden 2024 juontajat julkistettiin 5. helmikuuta 2024. Kilpailun juonsivat koomikko ja televisiojuontaja Petra Mede yhdessä näyttelijä Malin Åkermanin kanssa. Mede oli aiemmin juontanut Euroviisut vuosina 2013 ja 2016.

### Lavan design

Kilpailun lava.
Esiintymislavan suunnitteli saksalainen lavastaja Florian Wieder, joka on aiemmin suunnitellut Euroviisulavan kuudesti, edellisen kerran vuoden 2021 Euroviisuihin. Wieder on työskennellyt lisäski muun muassa artistien Beyoncén, Adelen, Jennifer Lopezin, Robbie Williamsin ja Lady Gagan kanssa sekä yhtyeiden U2:n ja Rammsteinin kanssa.

Ristin muotoinen lava sijoitettiin yleisön keskelle ja se muodosti 360° asteen kokemuksen yleisölle. Lavan valaistuksen ja näyttöjen sisällön organisoi ruotsalainen suunnittelija Fredrik Stormby. Lava koostui liikuteltavista LED-kuutioista ja pohjista sekä muusta valaistus-, video- ja lavatekniikasta.

## Palaavat artistit

* Islanti – Hera Björk oli aiemmin edustanut Islantia vuonna 2010 Oslossa kappaleellaan ”Je ne sais quoi” sijoittuen yhdeksänneksitoista.
* Moldova – Natalia Barbu edusti Moldovaa aiemmin vuonna 2007 Helsingissä kappaleellaan ”Fight” sijoittuen kymmenenneksi.

## Kilpailu

  Ensimmäisessä semifinaalissa kilpailleet maat   Automaattisesti finaaliin päässeet maat, jotka äänestivät ensimmäisessä semifinaalissa   Toisessa semifinaalissa kilpailleet maat   Automaattisesti finaaliin päässeet maat, jotka äänestivät toisessa semifinaalissa
Vuoden 2024 kilpailuun osallistui yhteensä 37 maata.

### Semifinaaleihin jako

Maat jaettiin semifinaaleihin 30. tammikuuta 2024 Malmön kaupungintalolla. Automaattisesti suoraan finaaliin pääsivät Euroviisujen viisi suurinta rahoittajamaata; Espanja, Italia, Ranska, Saksa ja Britannia. Lisäksi edellisvuoden voittaja ja kilpailun isäntämaa; Ruotsi, pääsi suoraan finaaliin. Muut maat jaettiin viiteen ryhmään. Viidestä ryhmästä maat jaetaan kahteen eri semifinaali ryhmään. Viiden ryhmän jaolla pyritään välttämään sitä, että naapurimaat äänestäisivät toisiaan.

| Ryhmä 1 | Ryhmä 2 | Ryhmä 3 | Ryhmä 4 | Ryhmä 5 |
| --- | --- | --- | --- | --- |
| * Albania
* Itävalta
* Kroatia
* Serbia
* Slovenia
* Sveitsi

 | * Australia
* Islanti
* Norja
* Suomi
* Tanska
* Viro

 | * Armenia
* Azerbaidžan
* Georgia
* Israel
* Latvia
* Liettua
* Ukraina

 | * Irlanti
* Kreikka
* Kypros
* Malta
* Portugali
* San Marino

 | * Alankomaat
* Belgia
* Luxemburg
* Moldova
* Puola
* Tšekki

 |

### 1. semifinaali

Ensimmäinen semifinaali järjestettiin 7. toukokuuta 2024. Iso-Britannia, Ruotsi ja Saksa esiintyivät ja äänestivät tässä semifinaalissa. Lisäksi osallistujamaiden ulkopuoliset maat äänestivät yhtenä yksittäisenä pistesarjana.

Ensimmäisen semifinaalin avajaisnumerossa esiintyivät Kyproksen vuoden 2018 euroviisuedustaja Eléni Fouréira, Ruotsin vuoden 2011 euroviisuedustaja Eric Saade ja Espanjan vuoden 2022 euroviisuedustaja Chanel. He esittivät edustuskappaleensa ”Fuego”, ”Popular” ja ”SloMo”. Saade esiintyi palestiinalainen huivi ranteessan ja herätti tällä kannanotolla huomiota Israelin–Palestiinan konfliktin puolesta.

Väliaikanumerossa Ruotsin vuoden 2018 euroviisuedustaja Benjamin Ingrosso lauloi kappaleet ”Who's Laughing Now”, ”Kite” ja ”Honey Boy”. Tämän lisäksi Irlannin vuosien 1980 ja 1987 euroviisuedustaja ja kaksinkertainen voittaja Johnny Logan tulkitsi Loreenin vuoden 2012 voittokappaleen ”Euphoria”.

| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Kypros | Silia Kapsis | ”Liar” | ”Valehtelija” | 6 | 67 |
| 02 |  Serbia | Teya Dora | ”Ramonda” (*Рамонда*) | – | 10 | 47 |
| 03 |  Liettua | Silvester Belt | ”Luktelk” | ”Odota” | 4 | 119 |
| 04 |  Irlanti | Bambie Thug | ”Doomsday Blue” | ”Tuomiopäivänsininen” | 3 | 124 |
|  **Yhdistynyt kuningaskunta esiintyi tässä välissä** |
| 05 |  Ukraina | Alyona Alyona & Jerry Heil | ”Teresa & Maria” | ”Äiti Teresa ja neitsyt Maria” | 2 | 173 |
| 06 |  Puola | Luna | ”The Tower” | ”Torni” | 12 | 35 |
| 07 |  Kroatia | Baby Lasagna | ”Rim tim tagi dim” | – | 1 | 177 |
| 08 |  Islanti | Hera Björk | ”Scared of Heights” | ”Korkeanpaikankammoinen” | 15 | 3 |
|  **Saksa esiintyi tässä välissä** |
| 09 |  Slovenia | Raiven | ”Veronika” | – | 9 | 51 |
| 10 |  Suomi | Windows95man | ”No Rules” | ”Ei sääntöjä” | 7 | 59 |
| 11 |  Moldova | Natalia Barbu | ”In the Middle” | ”Keskellä” | 13 | 20 |
|  **Ruotsi esiintyi tässä välissä** |
| 12 |  Azerbaidžan | Fahree feat. İlkin Dövlətov | ”Özünlə apar” | ”Ota minut mukaasi” | 14 | 11 |
| 13 |  Australia | Electric Fields | ”One Milkali (One Blood)” | ”Yhtä verta” | 11 | 41 |
| 14 |  Portugali | Iolanda | ”Grito” | ”Huuto” | 8 | 58 |
| 15 |  Luxemburg | Tali | ”Fighter” | ”Taistelija” | 5 | 117 |

*Finaaliin edenneet on lihavoitu taulukossa.*

### 2. semifinaali

Toinen semifinaali järjestettiin 9. toukokuuta 2024. Espanja, Italia ja Ranska esiintyivät ja äänestivät tässä semifinaalissa. Lisäksi osallistujamaiden ulkopuoliset maat äänestivät yhtenä yksittäisenä pistesarjana.

Toisen semifinaalin avajaisnumero oli etukäteen nauhoitettu komediallinen video, jossa juontajat Petra Mede ja Malin Åkerman lauloivat edellisen vuoden voittokappaleen ”Tattoo” tahtiin. Väliaikanumerossa esiintyi kolme Euroviisujen voittajaa: Kreikan vuoden 2005 edustaja Élena Paparízou, Ruotsin vuoden 2008 euroviisuedustaja ja vuoden 1999 kilpailun voittaja Charlotte Perrelli sekä Turkin vuoden 2003 edustaja Sertab Erener. He esittivät voittokappaleensa nimeltään ”My Number One”, ”Take Me to Your Heaven” ja ”Everyway That I Can”. Lisäksi Petra Mede esitti vuosien 2013 ja 2016 tavoin komediallisen ja musikaalisen ohjelmanosan ”We Just Love Eurovision Too Much”. Tässä ohjelmanosassa nähtiin myös Perrelli, Lynda Woodruff -hahmona esiintyvä Sarah Dawn Finer sekä Suomen vuoden 2023 euroviisudedustaja Käärijä. Käärijä esitti kappaleensa ”Cha cha cha” ja lavalla kuultiin Ievan polkkaa sekä nähtiin muun muassa muumihahmoja, Suomen kansallisasuja ja saunovia ihmisiä.

| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Malta | Sarah Bonnici | ”Loop” | ”Luuppi” | 16 | 13 |
| 02 |  Albania | Besa | ”Titan” | ”Titaani” | 15 | 14 |
| 03 |  Kreikka | Marína Sátti | ”Zári” (*Ζάρι*) | ”Noppa” | 5 | 86 |
| 04 |  Sveitsi | Nemo | ”The Code” | ”Koodi” | 4 | 132 |
| 05 |  Tšekki | Aiko | ”Pedestal” | ”Jalusta” | 11 | 38 |
|  **Ranska esiintyi tässä välissä** |
| 06 |  Itävalta | Kaleen | ”We Will Rave” | ”Me reivaamme” | 9 | 46 |
| 07 |  Tanska | Saba | ”Sand” | ”Hiekka” | 12 | 36 |
| 08 |  Armenia | Ladaniva | ”Jako” (*Ժակո*) | – | 3 | 137 |
| 09 |  Latvia | Dons | ”Hollow” | ”Ontto” | 7 | 72 |
|  **Espanja esiintyi tässä välissä** |
| 10 |  San Marino | Megara | ”11:11” | – | 14 | 16 |
| 11 |  Georgia | Nutsa Buzaladze | ”Firefighter” | ”Palomies” | 8 | 54 |
| 12 |  Belgia | Mustii | ”Before the Party’s Over” | ”Ennen kuin juhlat päättyvät” | 13 | 18 |
| 13 |  Viro | 5MIINUST & Puuluup | ”(nendest) narkootikumidest ei tea me (küll) midagi” | ”(näistä) huumeista emme tiedä (oikeastaan) mitään” | 6 | 79 |
|  **Italia esiintyi tässä välissä** |
| 14 |  Israel | Eden Golan | ”Hurricane” | ”Hurrikaani” | 1 | 194 |
| 15 |  Norja | Gåte | ”Ulveham” | ”Sudentalja” | 10 | 43 |
| 16 |  Alankomaat | Joost Klein | ”Europapa” | – | 2 | 182 |

*Finaaliin edenneet on lihavoitu taulukossa.*

### Finaali

Finaali järjestettiin 11. toukokuuta 2024. Edellisen kilpailun voittaja Ruotsi pääsi suoraan finaaliin yhdessä viiden suurimman rahoittajamaan Espanjan, Italian, Ranskan, Saksan ja Yhdistyneen kuningaskunnan kanssa.

Finaalin avajaisnumerossa Björn Skifs esitti kappaleensa ”Hooked on a Feeling”. Väliaikanumerossa yhtye Alcazar esitti kappaleen ”Crying at the Discoteque”. Tämän lisäksi toisessa väliaikanumerossa esiintyi jälleen Perelli, joka esitti Abban vuoden 1974 voittokappaleen ”Waterloo” yhdessä Ruotsin vuosien 1983 ja 2006 edustajan ja vuoden 1991 Euroviisujen voittajan Carolan sekä Itävallan vuoden 2014 edustajan ja kyseisen vuoden voittajan Conchita Wurstin kanssa. Esityksen oli tarkoitus osoittaa kunnioitusta Abban voitolle sen 50-vuotisjuhlavuoden kunniaksi. Finaalissa esiintyi myös edellisen vuoden ja vuoden 2012 euroviisuvoittaja Loreen. Hän esitti uuden kappaleensa ”Forever” sekä edellisen vuoden voittokappaleensa ”Tattoo”.

| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Ruotsi | Marcus & Martinus | ”Unforgettable” | ”Unohtumaton” | 9 | 174 |
| 02 |  Ukraina | Alyona Alyona & Jerry Heil | ”Teresa & Maria” | ”Äiti Teresa ja neitsyt Maria” | 3 | 453 |
| 03 |  Saksa | Isaak | ”Always on the Run” | ”Aina pakosalla” | 12 | 117 |
| 04 |  Luxemburg | Tali | ”Fighter” | ”Taistelija” | 13 | 103 |
| 06 |  Israel | Eden Golan | ”Hurricane” | ”Hurrikaani” | 5 | 375 |
| 07 |  Liettua | Silvester Belt | ”Luktelk” | ”Odota” | 14 | 90 |
| 08 |  Espanja | Nebulossa | ”Zorra” | ”Ämmä” | 22 | 30 |
| 09 |  Viro | 5MIINUST & Puuluup | ”(nendest) narkootikumidest ei tea me (küll) midagi” | ”(näistä) huumeista emme tiedä (oikeastaan) mitään” | 20 | 37 |
| 10 |  Irlanti | Bambie Thug | ”Doomsday Blue” | ”Tuomiopäivänsininen” | 6 | 278 |
| 11 |  Latvia | Dons | ”Hollow” | ”Ontto” | 16 | 64 |
| 12 |  Kreikka | Marína Sátti | ”Zári” (*Ζάρι*) | ”Noppa” | 11 | 126 |
| 13 |  Yhdistynyt kuningaskunta | Olly Alexander | ”Dizzy” | ”Pyörryksissä” | 18 | 46 |
| 14 |  Norja | Gåte | ”Ulveham” | ”Sudentalja” | 25 | 16 |
| 15 |  Italia | Angelina Mango | ”La noia” | ”Tylsistyminen” | 7 | 268 |
| 16 |  Serbia | Teya Dora | ”Ramonda” (*Рамонда*) | – | 17 | 54 |
| 17 |  Suomi | Windows95man | ”No Rules” | ”Ei sääntöjä” | 19 | 38 |
| 18 |  Portugali | Iolanda | ”Grito” | ”Huuto” | 10 | 152 |
| 19 |  Armenia | Ladaniva | ”Jako” (*Ժակո*) | – | 8 | 183 |
| 20 |  Kypros | Silia Kapsis | ”Liar” | ”Valehtelija” | 15 | 78 |
| 21 |  Sveitsi | Nemo | ”The Code” | ”Koodi” | 1 | 591 |
| 22 |  Slovenia | Raiven | ”Veronika” | – | 23 | 27 |
| 23 |  Kroatia | Baby Lasagna | ”Rim tim tagi dim” | – | 2 | 547 |
| 24 |  Georgia | Nutsa Buzaladze | ”Firefighter” | ”Palomies” | 21 | 34 |
| 25 |  Ranska | Slimane | ”Mon amour” | ”Rakkaani” | 4 | 445 |
| 26 |  Itävalta | Kaleen | ”We Will Rave” | ”Me reivaamme” | 24 | 24 |

Alankomaiden piti esiintyä numerolla 5, mutta maa diskattiin finaalista.

## Äänestystulokset

### 1. semifinaali

| 1. semifinaalin äänestystulokset |
| --- |
| Sija | Yleisöäänet |
| Maa | Pisteet |
| 1. |  Kroatia | 177 |
| 2. |  Ukraina | 173 |
| 3. |  Irlanti | 124 |
| 4. |  Liettua | 119 |
| 5. |  Luxemburg | 117 |
| 6. |  Kypros | 67 |
| 7. |  Suomi | 59 |
| 8. |  Portugali | 58 |
| 9. |  Slovenia | 51 |
| 10. |  Serbia | 47 |
| 11. |  Australia | 41 |
| 12. |  Puola | 35 |
| 13. |  Moldova | 20 |
| 14. |  Azerbaidžan | 11 |
| 15. |  Islanti | 3 |

| Maa | Yleisön antamat pisteet |
| --- | --- |
| Yhteensä |  |  |  |  |  |  |  |  |  |  |  |  |  |  |  |  |  |  |  |
| Kypros | 67 |  | 4 |  | 1 |  |  | 4 | 4 | 7 | 2 | **12** | **12** | 7 | 8 | 4 | 1 |  | 1 |  |
| Serbia | 47 | 5 |  |  |  |  |  | **12** |  | 10 |  |  | 5 |  | 1 | 5 |  | 5 |  | 4 |
| Liettua | 119 | 10 | 2 |  | **12** | 10 | 7 | 3 | 7 | 6 | 7 | 2 | 3 | 6 | 4 | 10 | **12** | 8 | 5 | 5 |
| Irlanti | 124 | 6 | 7 | 8 |  | 8 | 8 | 6 | 3 | 4 | 8 | 5 | 6 | 10 | 7 | 6 | 10 | 6 | 6 | 10 |
| Ukraina | 173 | **12** | 6 | **12** | 8 |  | **12** | 8 | 10 | 8 | 10 | 10 | 10 | 8 | **12** | 8 | 7 | 10 | 10 | **12** |
| Puola | 35 |  |  | 4 | 7 | 3 |  |  | 8 | 1 |  |  |  | 1 |  |  | 6 | 2 | 3 |  |
| Kroatia | 177 | 7 | **12** | 10 | 10 | **12** | 10 |  | **12** | **12** | **12** | 8 | 7 | **12** | 6 | 7 | 8 | **12** | **12** | 8 |
| Islanti | 3 | 1 |  |  |  |  |  |  |  |  |  |  |  |  |  |  |  |  | 2 |  |
| Slovenia | 51 | 2 | 10 | 3 |  |  | 4 | 10 |  |  | 3 | 4 | 1 | 3 | 3 | 1 |  |  |  | 7 |
| Suomi | 59 |  |  | 6 | 5 | 6 | 5 | 5 | 6 | 3 |  |  |  | 5 |  | 2 | 4 | 3 | 8 | 1 |
| Moldova | 20 | 3 | 3 |  | 2 | 4 |  | 1 |  | 1 |  |  | 2 |  | 5 |  |  | 4 |  |  |
| Azerbaidžan | 11 |  | 1 | 1 |  | 1 | 1 |  |  |  |  | 6 |  |  |  |  |  |  |  |  |
| Australia | 41 |  |  | 2 | 4 | 5 | 2 |  | 2 |  | 5 | 1 |  |  | 2 | 3 | 5 | 4 | 4 | 2 |
| Portugali | 58 | 4 | 5 | 5 | 3 | 2 | 3 | 2 | 1 | 2 | 4 | 3 | 4 | 2 |  | **12** | 2 | 1 |  | 3 |
| Luxemburg | 117 | 8 | 8 | 7 | 6 | 7 | 6 | 7 | 5 | 5 | 6 | 7 | 8 | 4 | 10 |  | 3 | 7 | 7 | 6 |

### 2. semifinaali

| 2. semifinaalin äänestystulokset |
| --- |
| Sija | Yleisöäänet |
| Maa | Pisteet |
| 1. |  Israel | 194 |
| 2. |  Alankomaat | 182 |
| 3. |  Armenia | 137 |
| 4. |  Sveitsi | 132 |
| 5. |  Kreikka | 86 |
| 6. |  Viro | 79 |
| 7. |  Latvia | 72 |
| 8. |  Georgia | 54 |
| 9. |  Itävalta | 46 |
| 10. |  Norja | 43 |
| 11. |  Tšekki | 38 |
| 12. |  Tanska | 36 |
| 13. |  Belgia | 18 |
| 14. |  San Marino | 16 |
| 15. |  Albania | 14 |
| 16. |  Malta | 13 |

| Maa | Yleisön antamat pisteet |
| --- | --- |
| Yhteensä |  |  |  |  |  |  |  |  |  |  |  |  |  |  |  |  |  |  |  |  |
| Malta | 13 |  |  | 3 |  |  |  |  | 5 |  | 4 |  |  |  |  |  |  | 1 |  |  |  |
| Albania | 14 |  |  | 5 | 3 |  |  |  |  |  | 2 |  |  |  |  |  |  |  |  | 4 |  |
| Kreikka | 86 | 6 | 8 |  | 8 | 4 | 2 | 2 | **12** |  |  | 6 | 8 |  | 3 | 1 | 6 | 4 | 5 | 6 | 5 |
| Sveitsi | 132 | 8 | 5 | 7 |  | 8 | 8 | 6 | 7 | 7 | **12** | 5 | 7 | 7 | 4 | 7 | 8 | 8 | 4 | 8 | 6 |
| Tšekki | 38 | 2 |  |  |  |  | 5 | 1 | 1 | 3 | 6 | 4 |  | 2 | 5 | 3 | 1 |  | 2 | 2 | 1 |
| Itävalta | 46 | 3 | 4 | 4 | 4 | 2 |  | 3 | 4 | 2 |  | 1 | 1 | 3 | 8 | 2 | 2 |  | 3 |  |  |
| Tanska | 36 | 1 |  |  | 2 |  | 3 |  | 3 | 4 | 7 |  |  | 5 | 1 | 10 |  |  |  |  |  |
| Armenia | 137 | 5 | 6 | 8 | 6 | 7 | 6 | 5 |  | 5 | 8 | **12** | 6 | 4 | **12** | 5 | 10 | 10 | 7 | 7 | 8 |
| Latvia | 72 | 7 |  |  | 7 | 5 | 4 | 7 |  |  | 3 | 7 | 5 | **12** |  | 6 | 3 |  | 6 |  |  |
| San Marino | 16 |  |  |  |  |  |  |  |  |  |  | 3 |  |  |  |  |  |  | 10 | 1 | 2 |
| Georgia | 54 | 4 | 7 | 6 |  | 1 | 1 |  | 10 |  |  |  | 2 | 1 | 6 |  |  | 6 | 1 | 5 | 4 |
| Belgia | 18 |  | 2 | 1 |  |  |  |  |  | 1 |  | 2 |  |  | 2 |  | 5 | 5 |  |  |  |
| Viro | 79 |  | 3 | 2 | 5 | 6 | 7 | 4 | 2 | **12** | 1 |  | 4 |  | 10 | 4 | 7 | 2 |  | 3 | 7 |
| Israel | 194 | 10 | **12** | 10 | **12** | **12** | 10 | **12** | 6 | 10 |  | 10 | 10 | 8 |  | **12** | **12** | **12** | **12** | **12** | **12** |
| Norja | 43 |  | 1 |  | 1 | 3 |  | 8 |  | 6 | 5 |  | 3 | 6 |  |  | 4 | 3 |  |  | 3 |
| Alankomaat | 182 | **12** | 10 | **12** | 10 | 10 | **12** | 10 | 8 | 8 | 10 | 8 | **12** | 10 | 7 | 8 |  | 7 | 8 | 10 | 10 |

## Välikohtaukset

### Israelin osallistuminen

Gazan sodan syttymisen jälkeen oli esitetty Israelin jättämistä kilpailun ulkopuolelle humanitaarisen kriisin vuoksi. Useassa osallistujamaassa Israelin osallistumista oli protestoitu jättämällä vetoomuksia, joissa maan yleisradioyhtiöitä oli vaadittu vetäytymään kilpailusta tai painostamaan Euroopan yleisradiounionia (EBU) sulkemaan Israel pois kilpailusta. Israel esiintyi kuitenkin EBU:n 5. joulukuuta 2023 julkaisemalla osallistujalistalla. 15. helmikuuta 2024 EBU:n johtaja Noel Curran ilmoitti lausunnossaan, että Israel voi osallistua vuoden 2024 Eurovision laulukilpailuun ja sanoi Eurovision laulukilpailun olevan epäpoliittinen musiikkitapahtuma, jossa kilpailevat yleisradioyhtiöt, jotka ovat EBU:n jäseniä, eivät maiden hallitukset. EBU oli myös arvioinut kaikki vuoden 2024 osallistujat ja sen mukaan Israelin yleisradioyhtiö IPBC/KAN täyttää kaikki kilpailun säännöt ja voi osallistua, kuten se on tehnyt aiempina 50 vuotena. Curranin mukaan Israelin vertaileminen Venäjään, joka suljettiin pois kisasta Ukrainaan käynnistämän hyökkäyksensä vuoksi, on puutteellista, sillä Venäjän tapauksessa venäläiset yleisradioyhtiöt suljettiin pois EBU:sta jatkuvien jäsenvelvoitteiden rikkomusten sekä julkispalveluarvojen loukkaamisten vuoksi. Israelin yleisradioyhtiön ja Israelin hallituksen väliset suhteet ovat myös hyvin erilaiset verrattuna Venäjään, sillä Israelin hallitus on viime vuosina useaan otteeseen uhannut sulkea yleisradioyhtiön toiminnan.

#### Israelin edustuskappale

*Katso myös: Eden Golan ja ”Hurricane”*
Israelia edusti vuoden 2024 Euroviisuissa 20-vuotias israelilainen laulaja Eden Golan. Golan valittiin maan edustajaksi hänen voitettuaan Israelin yleisradioyhtiö IPBC/KAN:n järjestämän *HaKokhav HaBa* (suom. *Nouseva tähti*) -kilpailun, jossa valitaan artisti edustamaan Israelia Euroviisuihin. Edustuskappale valittaisiin myöhemmin sisäisesti yleisradioyhtiön nimittämän kappaleen valintaa varten perustetun komitean kesken. 19. helmikuuta 2024 ilmoitettiin, että kappale ”October Rain” (suom. *Lokakuinen sade*) olisi valittu edustamaan Israelia. Kappaleen kerrottiin olevan suurimmaksi osaksi englanninkielinen sisälten myös pari säettä hepreaksi.

Tieto kappaleen nimestä ja mahdollisista lyriikoista aiheutti suuren kohun, sillä niiden tulkittiin yleisesti viittaavan Israelissa 7. lokakuuta 2023 tapahtuneeseen Re’imin musiikkifestivaalin joukkosurmaan, joka käynnisti Gazan sodan. Poliittiset, poliittissävyitteiset ja politiikkaan kantaaottavat viittaukset euroviisukappaleissa ovat kiellettyjä Euroviisujen säännöissä. EBU käynnisti tutkintaprosessin Israelin edustuskappaleesta sen mahdollisen poliittisen sävyn ja sanoituksen vuoksi. 21. helmikuuta 2024 Israelin yleisradioyhtiö IPBC/KAN ilmoitti, että jos EBU ei hyväksy ”October Rain” -kilpailukappaletta se aikoo jättäytyä kokonaan pois Euroviisuista samalla ilmoittaen myös, ettei kappaleen sanoituksiin oltaisi tekemässä muutoksia. EBU ei antanut varsinaista virallista lausuntoa kappaleen hylkäämisestä, mutta paikalliset medialähteet Israelissa ilmoittivat eurooppalaisiin lähteisiin vedoten, että kappale olisi hylätty sekä pyydetty muuttamaan joko sanoituksia tai vaihtamaan kokonaan toiseen kappaleeseen. Takaraja viimeistellyn kappaleen lähettämisellä EBU:lle oli 11. maaliskuuta 2024. Myöhemmin kävi ilmi, että Israelin yleisradioyhtiö oli lähettänyt EBU:lle komitean valintaprosessissa toiseksi sijoittuneen ”Dancing Forever” -kappaleen, joka sekin kuitenkin tulkittiin liian poliittiseksi ja näin ollen hylättiin. 3. maaliskuuta 2024 ilmoitettiin, että Israelin yleisradioyhtiö oli aiemmista lausunnoistaan huolimatta päättänyt muuttaa ”October Rain” -kappaleen sanoituksia ja muutti kappaleen nimeksi ”Hurricane”. Uudistettu kappale kertoo nuoren naisen selviytymisestä henkilökohtaisesta kriisistä.

7. maaliskuuta 2024 ilmoitettiin, että EBU olisi hyväksynyt Israelin kilpailukappaleen uudistetut sanoitukset ja näin ollen myös Israelin osallistumisen vuoden 2024 Eurovision laulukilpailuun. Samana päivänä EBU vahvisti virallisesti ”Hurricane” kappaleen edustavan Israelia.

### Suomen edustaja

Uuden Musiikin Kilpailun jälkeen, Windows95man ja Henri Piispanen kertoivat olevansa epävarmoja kilpailuun osallistumisesta Gazan tilanteen takia. He toivoivat että Israel suljettaisiin ulos kilpailusta. UMK:n tuottaja Anssi Autio kertoi, että asiasta keskusteltaisiin Keisterin ja Piispasen kanssa viikolla 8. Varasuunnitelmana oli lähettää UMK-finaalissa toiseksi tullut Sara Siipola Suomen edustajaksi, ellei voittaja lähtisi. 20. helmikuuta Keisteri ja Piispanen kertoivat, että he osallistuvat kilpailuun.

#### Windows95manin artistinimi ja esiintymisasu

Windows95manin voitettua Uuden Musiikin Kilpailun, käytiin keskustelua siitä, voisiko hän osallistua Euroviisuihin artistinimellään ja sallittaisiinko hänen esiintyä asussa, jossa on näkyvästi esillä Microsoftin julkaisema Windows 95 -käyttöjärjestelmän logo. Windows95manin esiintymisasu koostui farkkushortseista sekä t-paidasta ja lippiksestä, joihin oli kuvioitu Microsoftin ja Windows 95 -käyttöjärjestelmän logot. Euroopan yleisradiounioni EBU kieltää säännöissään kaikki yritysten, tuotemerkkien tai tuotteiden mainostamisen. 6. maaliskuuta 2024 vahvistettiin, että EBU oli hyväksynyt Windows95manin artistinimen ja tämä sai pitää sen kilpailussa, mutta puvustukseen olisi tehtävä muutoksia. 15. maaliskuuta 2024 ilmoitettiin, että Windows95manin esiintymisasun logo pikselöitäisiin Euroviisuihin.

### *Söngvakeppnin 2024* ja Islannin edustaja

19. joulukuuta 2023 Islannin muusikoiden liitto FTT vaati Islantia jäämään pois keväällä järjestettävistä vuoden 2024 Euroviisuista, jos Israelin sallitaan osallistua Euroviisuihin. 23. tammikuuta 2024 Islannin yleisradioyhtiö RÚV ilmoitti, että sen osallistuminen vuoden 2024 Euroviisuihin olisi epävarmaa, vaikkakin Islanti oli mukana EBU:n 5. joulukuuta 2023 julkaisemalla osallistujalistalla. Islannin euroviisukarsinnan *Söngvakeppninin* voittaja oli tähän asti edustanut Islantia Euroviisuissa. RÚV kertoi tekevänsä päätöksen osallistumisesta yhdessä Söngvakeppnininin voittajan kanssa. *Söngvakeppnin 2024* -kilpailun voitti 2. maaliskuuta 2024 Hera Björk kappaleellaan ”Scared of Heights”. 11. maaliskuuta 2024 RÚV vahvisti osallistumisensa vuoden 2024 kilpailuun.

### Alankomaiden edustajan välikohtaus

Alankomaiden euroviisuedustaja Joost Klein ei esiintynyt Euroviisujen finaalin kenraaliharjoituksissa perjantaina 10. toukokuuta 2024. Klein ei myöskään osallistunut illan kenraaliharjoitukseen, jonka arvioivat asiantuntijaraadit. Sen sijaan tuomaroinnissa käytettiin hänen 2. semifinaalin esitystään. Syy Kleinin poisjäännille oli Euroopan yleisradiounioni EBU:n mukaan se, että Kleinista oli käynnissä tutkinta. Tutkinan syynä oli epäillys, että Klein olisi käyttäytynyt väkivaltaisesti Euroviisujen tv-tuotannossa työskentelevää naista kohtaan sekä uhkaillut häntä.

Lauantaina 11. toukokuuta EBU ilmoitti, että Alankomaat on hylätty kilpailusta. Alankomaiden oli tarkoitus esiintyä viidentenä finaalissa. Hylkäys oli ennenkuulumaton tapahtuma Euroviisujen historiassa, sillä se tapahtui samana päivänä, jolloin kilpailun finaali järjestettiin.

Kleinin toimista aloitettiin Ruotsissa poliisitutkinta. Ruotsin syyttäjänvirasto kuitenkin lakkautti Kleinia koskevan tutkimuksen 12. elokuuta 2024, todisteiden puuttumisen vuoksi. Kleinia vastaan ei nostettu rikossyytettä.

## Muut maat

* Andorra – 21. elokuuta 2023 Andorran yleisradioyhtiö RTVA vahvisti, ettei maa osallistu kilpailuun. RTVA:n sisällön hallinnoija Dani Ortolà kertoo Andorran osallistumatta jättämisestä seuraavaa: ”Vaikka olemmekin EBU:n jäsen, suunnitelmissamme ei ole osallistua Eurovision laulukilpailuun lyhyellä eikä keskipitkällä aikavälillä.” Andorra osallistui kilpailuun viimeksi vuonna 2009.
* Bosnia ja Hertsegovina – 2. elokuuta 2023 Bosnia ja Hertsegovinan televisioyhtiö BHRT vahvisti, ettei maa ole palaamassa kilpailuun vuonna 2024 maan EBU:lle maksamatta jääneiden jäsenmaksujen takia. Maa osallistui edellisen kerran vuonna 2016.
* Bulgaria – Bulgaria ei ollut mukana EBU:n 5. joulukuuta julkaisemalla osallistujalistalla. Bulgaria osallistui kilpailuun edellisen kerran vuonna 2022.
* Färsaaret – Färsaarten yleisradioyhtiö Kringvarp Føroya kiinnostui Färsaarten liittymisestä Eurovision laulukilpailuun, kun vuonna 2023 ensimmäinen färsaarelainen, Reiley edusti Tanskaa Eurovision laulukilpailussa. KvF aikoi hakea EBU:n jäsenyyttä ennen kesää 2023.
* Liechtenstein – 10. elokuuta 2023 Liechtensteinin yleisradioyhtiö 1 FL TV ilmoitti, että maa ei aio debytoida Euroviisuissa vuonna 2024. Liechtensteinin osallistuminen kilpailuun on toistaiseksi mahdotonta, sillä sen yleisradioyhtiö ei ole EBU:n jäsen, mikä on ehdoton edellytys kilpailuun osallistumiselle.
* Marokko – Marokko ei ollut mukana EBU:n 5. joulukuuta julkaisemalla osallistujalistalla. Marokko osallistui kilpailuun viimeksi vuonna 1980.
* Monaco – Joulukuussa 2021 Monacon hallitus ilmoitti suunnitelmistaan perustaa uusi julkinen yleisradioyhtiö TVMonaco (alun perin Monte-Carlo Riviera TV), joka tulisi korvaamaan maan edellisen yleisradioyhtiön TMC:n. Monacon valtion budjetissa oli varattu osuus osallistumiseen vuoden 2023 Euroviisuihin. Alun perin syyskuulle 2022 suunniteltua lähetystoiminnan käynnistymistä siirrettiinkin vuodelle 2023, eikä maa näin ollen pystynyt osallistumaan vuoden 2023 kilpailuun. Monacon uusi yleisradioyhtiö TVMonaco aloitti lähetystoimintansa 1. syyskuuta 2023, mikä olisi mahdollistanut Monacon osallistumisen vuoden 2024 kilpailuun. 15. syyskuuta 2023 kuitenkin vahvistettiin, että Monaco ei palaisi kilpailuun vuonna 2024. 11. lokakuuta 2023 TVMonacon päätoimittaja Frédéric Cauderlier selitti maan osallistumatta jättämistä seuraavasti: ”Kilpailuun ilmoittautumisen määräajat ovat hyvin tiukkoja. Lisäksi kanavan käynnistäminen ei tässä vaiheessa anna meille mahdollisuutta keskittyä välittömästi tähän projektiin.” Monaco osallistui kilpailuun edellisen kerran vuonna 2006.
* Montenegro – 3. lokakuuta 2023 paikalliset medialähteet ilmoittivat, että Montenegro jättäisi osallistumatta vuoden 2024 kilpailuun. Maan yleisradioyhtiö RTCG ei kuitenkaan vahvistanut tätä väitettä. Montenegro ei ollut mukana EBU:n 5. joulukuuta 2023 julkaisemalla osallistujalistalla. Montenegro osallistui Eurovision laulukilpailuun edellisen kerran vuonna 2022.
* Pohjois-Makedonia – Huolimatta siitä, että rahoitus vuoden 2024 kilpailuun osallistumiselle oli jo hankittu, Pohjois-Makedonia ei esiintynyt EBU:n 5. joulukuuta 2023 julkaisemalla osallistujalistalla. Maan yleisradioyhtiö MRT selitti poissaoloaan päätöksellä juhlistaa valtakunnallisen radion 80-vuotisjuhlia sekä television 60-vuotisjuhlia. MRT aikoo tästä huolimatta televisioida kilpailun. Pohjois-Makedonia osallistui kilpailuun viimeksi vuonna 2022.
* Romania – Vaikkakin Romania ei esiintynyt taloudellisista syistä EBU:n 5. joulukuuta 2024 julkaisemalla osallistujalistalla, EBU ilmoitti, että Romanialle annettaisiin lisäaikaa harkita osallistumistaan ja että keskustelut jatkuisivat maan yleisradioyhtiön TVR:n kanssa. 25. tammikuuta 2024 ilmoitettiin, että Romania ei osallistu vuoden 2024 Euroviisuihin. Syyksi TVR sanoi, että yhtiö joutuu priorisoimaan budjetissa muita suurhankkeita kuten vuoden 2024 kesäolympialaisia. Yleisradiolla oli lisäksi vaikea taloustilanne ja TVR olikin esittänyt budjettiesityksen vuoden 2024 Euroviisuihin osallistumiselle, mutta tämä kuitenkin hylättiin. Romania pyrkii tiedotteen mukaan palaamaan Euroviisuihin lähitulevaisuudessa. Romania osallistui kilpailuun viimeksi vuonna 2023.
* Slovakia – 5. kesäkuuta 2023 vahvistettiin, ettei Slovakia palaa kilpailuun vuonna 2024. Syynä olivat maan televisioyhtiö RTVS:n taloudelliset vaikeudet. Slovakia osallistui Euroviisuihin edellisen kerran vuonna 2012.
* Turkki – Turkki ei ollut mukana EBU:n 5. joulukuuta julkaisemalla osallistujalistalla. Turkki osallistui Euroviisuihin edellisen kerran vuonna 2012.
* Unkari – Unkari ei ollut mukana EBU:n 5. joulukuuta julkaisemalla osallistujalistalla. Unkari osallistui kilpailuun viimeksi vuonna 2019.
* Valko-Venäjä – Euroopan yleisradiounioni erotti Valko-Venäjän yleisradion BTRC:n 28. toukokuuta 2021. Maa lähetti liian poliittiseksi katsotun kappaleen ja EBU hylkäsi Valko-Venäjän vuoden 2021 Eurovision laulukilpailusta. Pian tämän jälkeen maa erotettiin EBU:sta. Tämän vuoksi Valko-Venäjä ei osallistu vuoden 2024 kilpailuun. Valko-Venäjä osallistui Euroviisuihin viimeksi vuonna 2019.
* Venäjä – EBU:n kiellettyä Venäjän osallistumisen vuoden 2022 kilpailuun Venäjän Ukrainaan käynnistämän hyökkäyksen takia Venäjä erosi EBU:sta omasta tahdostaan. EBU-jäsenyys on ehdoton edellytys kilpailuun osallistumiselle. Tämän takia Venäjä ei osallistu vuoden 2024 kilpailuun. Venäjä osallistui Euroviisuihin edellisen kerran vuonna 2021.

## Raatien pisteidenantajat

1. Ukraina – Jamala (Vuoden 2016 Euroviisujen voittaja)
2. Yhdistynyt kuningaskunta – Joanna Lumley
3. Luxemburg – Désirée Nosbusch
4. Azerbaidžan – Aysel Teymurzadə (Azerbaidžanin euroviisuedustaja vuonna 2009)
5. San Marino – Kida
6. Malta – Matt Blxck
7. Kroatia – Ivan Dorian Molnar
8. Albania – Andri Xhahu
9. Tšekki – Radka Rosická
10. Israel – Maya Alkulumbre
11. Australia – Danny Estrin (Australian euroviisuedustaja vuonna 2023 osana Voyager-yhtyettä)
12. Tanska – Stéphanie Surrugue
13. Espanja – Soraya Arnelas (Espanjan euroviisuedustaja vuonna 2009)
14. Norja – Ingvild Helljesen
15. Saksa – Ina Müller
16. Armenia – Brunette (Armenian euroviisuedustaja vuonna 2023)
17. Slovenia – Lorella Flego
18. Georgia – Sopo Khalvaši (Georgian euroviisuedustaja vuonna 2007)
19. Sveitsi – Jennifer Bosshard
20. Moldova – Doina Stimpovschi
21. Kreikka – Élena Paparízou (Vuoden 2005 Euroviisujen voittaja)
22. Viro – Birgit Õigemeel (Viron euroviisuedustaja vuonna 2013)
23. Alankomaat – *Ei raadin pisteidenantajaa* (Pisteidenantajana toimi Euroviisujen virallinen valvoja Martin Österdahl)
24. Itävalta – Philipp Hansa
25. Ranska – Natasha St-Pier
26. Italia – Mario Acampa
27. Suomi – Toni Laaksonen
28. Portugali – Mimicat (Portugalin euroviisuedustaja vuonna 2023)
29. Belgia – Livia Dushkoff
30. Islanti – Friðrik Ómar Hjörleifsson (Islannin euroviisuedustaja vuonna 2008 osana Eurobandið -yhtyettä)
31. Latvia – Andrejs Reinis Zitmanis (Latvian euroviisuedustaja vuonna 2023 osana Sudden Lights-yhtyettä)
32. Irlanti – Paul Harrington (Toinen vuoden 1994 Euroviisujen voittajista)
33. Puola – Viki Gabor (Vuoden 2019 lasten Euroviisujen voittaja)
34. Kypros – Loukas Hamatsos
35. Liettua – Monika Linkytė (Liettuan euroviisuedustaja vuonna 2015 ja 2023)
36. Serbia – Konstrakta (Serbian euroviisuedustaja vuonna 2022)
37. Ruotsi – Frans Jeppsson-Wall (Ruotsin euroviisuedustaja vuonna 2016)

Lähde:

## Huomautukset

## Katso myös

* Lasten Eurovision laulukilpailu 2024

## Lähteet

 Eurovision laulukilpailu
Maat

|  |  |
| --- | --- |
| Aktiiviset | Albania · Armenia · Australia · Azerbaidžan · Belgia · Bulgaria · Georgia · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Montenegro · Norja · Portugali · Puola · Ranska · Romania · Ruotsi · Saksa · San Marino · Serbia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta |
| Epäaktiiviset | Alankomaat · Andorra · Bosnia ja Hertsegovina · Espanja · Irlanti · Islanti · Marokko · Monaco · Pohjois-Makedonia · Slovakia · Slovenia · Turkki · Unkari · Valko-Venäjä · Venäjä |
| Entiset | Jugoslavia · Serbia ja Montenegro |
| Epäonnistuneet yritykset | Kazakstan · Kosovo · Libanon · Liechtenstein · Neuvostoliitto · Qatar · Tunisia |

Kilpailut vuosittain

|  |  |
| --- | --- |
| 1950-luku | 1956 · 1957 · 1958 · 1959 |
| 1960-luku | 1960 · 1961 · 1962 · 1963 · 1964 · 1965 · 1966 · 1967 · 1968 · 1969 |
| 1970-luku | 1970 · 1971 · 1972 · 1973 · 1974 · 1975 · 1976 · 1977 · 1978 · 1979 |
| 1980-luku | 1980 · 1981 · 1982 · 1983 · 1984 · 1985 · 1986 · 1987 · 1988 · 1989 |
| 1990-luku | 1990 · 1991 · 1992 · 1993 · 1994 · 1995 · 1996 · 1997 · 1998 · 1999 |
| 2000-luku | 2000 · 2001 · 2002 · 2003 · 2004 · 2005 · 2006 · 2007 · 2008 · 2009 |
| 2010-luku | 2010 · 2011 · 2012 · 2013 · 2014 · 2015 · 2016 · 2017 · 2018 · 2019 |
| 2020-luku | ~~2020~~ · 2021 · 2022 · 2023 · 2024 · 2025 · 2026 · *2027* |

Yliviivattu vuosiluku tarkoittaa, että kilpailua ei järjestetty kyseisenä vuonna.

Isäntäkaupungit

|  |  |
| --- | --- |
| 1950-luku | Lugano · Frankfurt · Hilversum · Cannes |
| 1960-luku | Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid |
| 1970-luku | Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem |
| 1980-luku | Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne |
| 1990-luku | Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem |
| 2000-luku | Tukholma · Kööpenhamina · Tallinna · Riika · Istanbul · Kiova · Ateena · Helsinki · Belgrad · Moskova |
| 2010-luku | Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv |
| 2020-luku | ~~Rotterdam~~ · Rotterdam · Torino · Liverpool · Malmö · Basel · Wien |

Yliviivattu kaupunki tarkoittaa, että kilpailua ei järjestetty kyseisenä vuonna.